钦定古今图书集成/理学汇编/学行典/第133卷 > 淮南子 > 《俶真训》
## 钦定古今图书集成/理学汇编/学行典/第133卷 > 淮南子 > 《俶真训》

“道出一原，通九门，散六衢，设于无垓坫之宇，寂寞以
虚，无非有为于物也，物以有为于己也。是故举事而
顺于道者，非道之所为也，道之所施也。夫天之所覆，
地之所载，六合所包，阴阳所呴，雨露所濡，道德所扶，
此皆生一父母而阅一和也。是故槐榆与橘柚，合而
为兄弟，有苗与三危”，通而为一家。夫目视鸿鹄之飞，
“耳听琴瑟之声，而心在雁门之闲。一身之中，神之分
离剖判，六合之内，一举而千万里。故自其异者，视之
肝胆胡越；自其同者，视之万物一圈”也。百家异说，各
有所出。若夫墨、杨、申、商之于治道，犹盖之无一橑，而
轮之无一辐，有之可以备数，无之未有害于用也。己
自以为独擅之，不通之于天地之情也。今夫冶工之
铸器，金踊跃于罏中，必有波溢而播弃者，其中地而
凝滞，亦有以象于物者矣。其形虽有所小用哉，然未
可以保于周室之九鼎也，又况比于规形者乎？其与
道相去亦远矣。今夫万物之疏跃枝举，百事之茎叶
条枿，皆本于一根而条循千万也。若此则有所受之
矣，而非所授者；所受者，无授也，而无不受也。无不受
也者，譬若周云之茏苁，辽巢彭濞而为雨，沈溺万物

蒙，造父不能为伯乐者，是曰谕于一曲而不通于万
方之际也。今以涅染缁，则黑子涅；以蓝染青，则青于
蓝。涅“非缁也。青非蓝也。兹虽遇其母而无能复化已。”
是何则。以谕其转而益薄也。何况夫未始有涅蓝造
化之者乎。